KTC ต้อนรับท่านอุปทูตนิวซีแลนด์
KTC ต้อนรับท่านอุปทูตนิวซีแลนด์ เปิดนิทรรศการ “Summer New Zealand - the Endless Fun & Learn”
4 ธ.ค. 2560

นายเจมส์ แอนเดอร์เซน (ที่ 3จากซ้าย) อุปฑูต สถานฑูตนิวซีแลนด์ประจำประเทศไทย ให้เกียรติเป็นประธานในพิธีเปิดนิทรรศการ “Summer New Zealand – the Endless Fun &amp; Learn” ซึ่งเป็นการรวมตัวของ 11 พันธมิตรกลุ่มสมาคมไทยแนะแนวการศึกษานานาชาติ เพื่อร่วมกันนำเสนอโปรแกรมการศึกษาภาคฤดูร้อนที่ประเทศนิวซีแลนด์ 
โดยมีนางสาวเจนจิต ลัดพลี (ขวา) ผู้อำนวยการ – การตลาดเพื่อการท่องเที่ยวและสันทนาการ บริษัท บัตรกรุงไทย จำกัด (มหาชน) หรือ KTC นางสาวสุพัตรา บุญส่ง (ซ้าย) กรรมการฝ่ายโครงการพิเศษ TIECA (Thai International Education Consultants Association) และนางสาวช่อทิพย์ ประมูลผล (ที่ 2 จากซ้าย) ผู้จัดการการตลาดประจำประเทศไทยหน่วยงานการศึกษานิวซีแลนด์ 
พร้อมด้วยศิษย์เก่าที่ประสบความสำเร็จจากการศึกษาต่อที่ประเทศนิวซีแลนด์ร่วมพูดคุยแลกเปลี่ยนประสบการณ์และข้อมูล เพื่อสร้างแรงบันดาลใจในการศึกษาต่อต่างประเทศ ณ “เคทีซี ป๊อป”อาคารสมัชชาวาณิช 2 เมื่อเร็วๆ นี้